इंदिरा गांधी बालिका विद्यालय का एडमिशन फाॅर्म 15 से मिलेगा
खूंटी जिले में छात्रों की कम संख्या वाले 16 स्कूलों को किया गया मर्ज
झारखंडएकेडमिक काउंसिल (जैक) ने इंदिरा गांधी अवासीय बालिका विद्यालय, हजारीबाग की छठी कक्षा में नामांकन के लिए 15 मार्च से आवेदन आमंत्रित किया है। इसके लिए लिखित प्रवेश परीक्षा दो मई 2017 को आयोजित की जाएगी।
प्रवेश परीक्षा में भाग लेने के लिए झारखंड के मूल निवासी/स्थानीय निवासी होना अनिवार्य है। अभ्यर्थी का सरकारी/मान्यता प्राप्त विद्यालय में पांचवीं कक्षा उत्तीर्ण और कक्षा छह में अध्ययनरत होना चाहिए। आयु एक अगस्त 2016 को 10 वर्ष से कम और 12 वर्ष से अधिक हो।
31मार्च तक 20 रुपए में प्राप्त कर सकते हैं फाॅर्म
अभ्यर्थीसादे पेपर पर आवेदन लिखकर संबंधित जिला के डीईओ या प्रखंड शिक्षा प्रसार पदाधिकारी कार्यालय में फॉर्म के लिए अप्लाई कर सकते हैं। इसके बाद 15 से 31 मार्च तक 20 रुपए जमा कर फॉर्म प्राप्त कर सकते हैं। भरा हुआ फाॅर्म डीईओ या बीईओ कार्यालय में 31 मार्च तक जमा कर सकते हैं। आवेदन पत्र के साथ 200 रुपए (एससी एसटी के लिए 100 रुपए) शुल्क किसी भी राष्ट्रीयकृत बैंक का ड्राफ्ट जैक फंड के नाम से निर्गत रांची में देय हो, जमा करना है। वहीं डीईओ कार्यालय को 10 अप्रैल तक भरा हुआ फाॅर्म जैक कार्यालय, नामकुम में जमा करना है।
hin_Deva hin_Deva hin_Deva hin_Deva hin_Deva hin_Deva